pythainlp/thai_wikipedia_clean_20230101 huggingface dataset:
ในวันที่ 13 พฤษภาคม พ.ศ. 2528 ก่อน องเหม่ยหลิง จะเสียชีวิตเพียงแค่ 1 วัน
ช่วงเวลาเช้าตรู่ มีนักข่าวคนหนึ่งชื่อ เหลียงเพ่ยอวี้ ได้โทรศัพท์ไปหาเธอเพื่อนัดสัมภาษณ์ส่วนตัว แต่ไม่บอกเธอว่าจะสัมภาษณ์เรื่องอะไร เธอตอบตกลงแต่ให้มาตอนใกล้เที่ยงและเธอรับปากจะเลี้ยงมื้อเที่ยงนักข่าวอีกด้วย
เวลาประมาณ 11.00 น. นักข่าวไปถึงบ้านพักของเธอก่อนเวลานัดราวครึ่งชั่วโมง องเหม่ยหลิง เพิ่งจะแต่งตัวเสร็จและเปิดประตูต้อนรับ พอนักข่าวเข้าห้องก็รีบหยิบรูปภาพของคนทั้ง 4 ที่ไปเที่ยวทะเลด้วยกันให้เธอดูทันที และถามเธอว่าเห็นรูปนี้ที่เป็นข่าวแล้วหรือยัง เธอจ้องดูรูปราว 2-3 วินาที ก็ยื่นกลับให้นักข่าวและบอกว่า
ซึ่งในการพูดคุยกันครั้งนี้นักข่าวเองก็ไม่คาดฝันว่านี้จะเป็นการสัมภาษณ์แบบส่วนตัวครั้งสุดท้ายในชีวิตของเธอ ซึ่งในภายหลังนักข่าวคนนี้ได้ออกมาให้ความเห็นว่าในวันนั้น องเหม่ยหลิงดู
ซึมเศร้าจริง ๆ สาเหตุอาจจะเกิดจากข่าวลือต่างๆ ที่รุมประดังเข้ามาในชีวิตของเธออย่างมากมายก็เป็นได้ เธอบอกกับนักข่าวว่า ช่วงระยะหลัง ๆ มานี้ เธอรู้สึกอึดอัดใจเป็นอย่างมากและไม่มีความสุขเอาเสียเลยกับข่าวลือที่ว่าเธอไปแย่งแฟนของดาราสาวคนนั้น...คนนี้ เพราะเธอไม่ใช่ผู้หญิงแบบนั้น เธอยังตัดพ้อต่ออีกว่าในวงการบันเทิงช่างเป็นข่าวง่ายดายเสียเหลือเกิน อาจจะเป็นเพราะเวลามีผู้ชายเข้ามาทำความรู้จักกับเธอ ด้วยความที่เธอเป็นคนสนุกสนานง่าย ๆ ไม่ถือตัว เลยทำให้ใครหลาย ๆ คนเข้าใจเธอผิด รวมไปถึงข่าวลือที่ว่า เธอกับทังเจิ้นเยี่ย แตกหักกันแล้วเพราะนิสัยเข้ากันไม่ได้ จนฝ่ายชายได้ตีตัวออกห่างจากเธอแล้วหันไปคบหากับดาราตลกสาวที่เพิ่งเริ่มจะมีชื่อเสียงในขณะนั้น อย่าง อู๋ จวินหยู แทน
เวลาประมาณ 12.30 น. หลังจากได้พูดคุยกับนักข่าวเสร็จสิ้นแล้ว องเหม่ยหลิงต้องรีบไปที่โรงถ่ายเพื่อเข้าถ่ายทำละครประกบคู่กับทังเจิ้นเยี่ย ในเรื่อง เซียนโค่นเซียน (เหนือฟ้ายังมีฟ้า) (橋王之王) ที่เพิ่งจะเปิดกล้องไปเมื่อต้นเดือนที่ผ่านมา
เวลา 13.00 น.(ช่วงเวลาบ่ายๆ ของวันนั้น) เมื่อเธอไปถึงกองถ่าย ปรากฏว่าเธอโดนนักข่าวนับสิบรุมล้อมสัมภาษณ์เธอเกี่ยวกับข่าวลือเรื่องความสัมพันธ์ของฝ่ายชายกับดาราหญิงคนอื่น ตอนนั้นเธอดูเป็นปกติสามารถพูดคุยกับนักข่าวและหัวเราะได้เหมือนกับทุก ๆ ครั้งที่เธอเคยเป็น (ไม่มีใครคาดคิดว่าเธอจะฆ่าตัวตาย) แต่ทว่าหลังจากคุยกับนักข่าวแล้วเธอก็เข้าไปในกองถ่าย เมื่อ ทังเจิ้นเยี่ยพบเธอก็มีปากเสียงกันเล็กน้อยเขาได้ถามเธอว่า ช่วงวันหยุดสุดสัปดาห์ที่ผ่านมาไปเที่ยวกับโจวซื่อหลุงสนุกไหม? องเหม่ยหลิง ไม่ตอบแต่ถามเขาถึงเรื่องราวที่เป็นข่าว เขาตอบเธอว่า เขาเป็นคนดีพอและระหว่างเขากับ อู๋จวินหยู ไม่มีอะไรกัน แต่ องเหม่ยหลิงพูดกับเขาว่า ถ้าไม่มีอะไรกันจริง ๆ ทำไมต้องหลบหน้านักข่าวด้วย แต่ทั้งคู่ยังไม่ทันจะได้คุยกันให้รู้เรื่องก็ถูกเรียกให้ไปแต่งหน้าเพื่อถ่ายรูปและเข้าฉากถ่ายทำละคร
หลังจากนั้นไม่นานทั้งสองต้องมาถ่ายรูปคู่กันในฐานะพระนางของเรื่องมีนักข่าวบางคนสังเกตเห็นได้ชัดว่าตอนเธอถ่ายรูปคู่กับเขาสีหน้าของเธอดูไม่สู้ดีนักและดูเธอไม่มีความสุขเอามาก ๆ เหมือนมีอะไรในใจ
18.00 น. หลังจากเสร็จสิ้นการถ่ายทำฉากหนึ่งในวันนั้น ทั้งคู่ได้เข้าไปเปลี่ยนเสื้อผ้าในห้องแต่งตัวเพื่อรอที่จะถ่ายทำฉากต่อไป ในขณะที่ทั้งสองอยู่ในห้องแต่งตัวก็ได้มีโอกาสพูดคุยกันอีกครั้ง ต่อมาไม่นานมีคนในกองถ่ายละครได้ยินเสียงเธอกับ ทังเจิ้นเยี่ยทะเลาะกันอย่างรุนแรงจนถึงขั้นแตกหัก และได้ยินเสียงของ องเหม่ยหลิงร้องไห้และพูดขอจบความสัมพันธ์กับฝ่ายชายว่า "ดี..ถ้าเป็นแบบนี้เราเลิกกัน" (เธอพูดออกไปด้วยอารมณ์ชั่ววูบ แต่ใจจริงเธอไม่ได้ต้องการให้เป็นแบบนั้น) เมื่อฝ่ายชายได้ยินก็ไม่ได้โต้ตอบกลับเพียงแต่เดินออกจากห้องแต่งตัวหายไปจากกองถ่ายอย่างไร้ร่องรอยโดยไม่มีใครรู้ว่าเขาหายไปไหนปล่อยให้เธอร้องไห้อยู่ในห้องแต่งตัวตามลำพัง เป็นเหตุให้กองถ่ายทำต้องหยุดชะงักไปชั่วครู่เพราะต้องจบถ่ายทำฉากที่ทั้งสองต้องแสดงร่วมกันเอาไว้แค่นั้น ในช่วงนี้มีดารารุ่นแม่ หลี่เซี่ยงฉิน (แม่บุญธรรมของเธอในวงการบันเทิง) ได้เข้าไปพูดคุยปลอบใจเธอว่า
องเหม่ยหลิงเพียงแต่รับฟังในสิ่งที่ดาราแม่บุญธรรมบอกกล่าวแต่ยังคงร้องไห้ ต่อมามีตัวประกอบชายท่านหนึ่งที่ค่อนข้างสนิทกับเธออาสาจะไปนอนเป็นเพื่อนเธอในวันนั้นแต่ องเหม่ยหลิงปฏิเสธไป ไม่นานผู้กำกับได้ตัดสินใจถ่ายทำฉากตัวละครที่เล่นโดยคนอื่นต่อไป
18.30 น. ตอนเย็นใกล้ค่ำ เธอได้หุนหันพลันแแล่นเดินออกจากกองถ่ายด้วยน้ำตานองหน้าเรียกรถตู้ของทางกองให้ไปส่งเธอที่บ้านพัก เมื่อดาราแม่บุญธรรม "หลี่เซี่ยงฉิน" รู้ก็รีบเดินออกจากกองถ่ายตามเธอไปยังรถตู้บอกจะขอไปส่งเธอที่บ้านพักแต่ องเหม่ยหลิง ปฏิเสธ และนั่งรถตู้ของบริษัทกลับที่พักของเธอตามลำพังโดยไม่มีใครคาดฝันว่านี้จะเป็นครั้งสุดท้ายที่พวกเขาจะได้เห็นเธออยู่บนโลกใบนี้
ข่วงเวลาประมาณ 23.00-24.00 น. คืนนั้น...เธอพยายามงอนง้อขอคืนดีกับฝ่ายชายด้วยการส่งข้อความไปหาเขาทาง เพจเจอร์ เพื่อให้เขาโทรกลับมาเครียร์ปัญหาความรักกับเธอ อยู่หลายครั้งเป็นสิบ ๆ ข้อความแต่ทว่ากลับไม่มีการโทรติดต่อกลับมาแต่อย่างใด (ทราบในภายหลังว่าคืนนั้นฝ่ายชายปิดเครื่องเพราะหลังจากทะเลาะกับเธอแล้วเขายังคงหัวเสียและอยู่ในสภาวะอารมณ์ที่ไม่ต้องการพูดคุยหรือติดต่อกับใครจึงเป็นสาเหตุที่ทำให้เขาไม่ได้อ่านข้อความที่เธอส่งมา) องเหม่ยหลิง น้อยใจเพราะเข้าใจผิดคิดว่าฝ่ายชายได้อ่านข้อความของเธอแล้วแต่ไม่สนใจ เธอจึงฝากข้อความสุดท้ายเหมือนกับเธอกำลังจะคิดสั้นส่งไปข่มขู่ฝ่ายชายว่า (อ้างอิงจาก )
โดยเธอหวังว่าเมื่อเขาได้อ่านข้อความนี้แล้วจะเกิดเป็นห่วงเธอขึ้นมาและรีบติดต่อกลับมาหา หลังจากนั้นเธอจะได้ใช้โอกาสนี้ในการพูดคุยกับเขาอีกครั้งเพื่อปรับความเข้าใจกัน แต่ทว่าทุกอย่างยังคงเงียบงันและไม่ได้เป็นอย่างที่เธอคาดหวังเอาไว้
14 พฤษภาคม พ.ศ. 2528 (เข้าสู่วันใหม่ของ วันเกิดเหตุ)
องเหม่ยหลิง ได้ใช้โทรศัพท์โทรออกเป็นครั้งสุดท้ายในชีวิตของเธอเพื่อไปปรับทุกข์กับโจวซื่อหลุง
รำพึงรำพันตัดพ้อ ด้วยน้ำเสียงที่ฟังดูแล้วเศร้าสร้อยเป็นอย่างมาก เกี่ยวกับเรื่องข่าวลือต่าง ๆ ที่รุมประดังเข้ามาจนทำให้ความรักระหว่างเธอกับทัง เจิ้นเยี่ยนั้นมีอันต้องจบลง ประโยคสุดท้ายก่อนที่เธอจะวางสาย เธอพูดทิ้งท้ายไว้ว่า "เซ็งชีวิตจริง ๆ การมีชีวิตอยู่ต่อไปนั้นช่างยากเย็นเสียเหลือเกิน ฉันเหนื่อยแล้วที่จะทนอยู่แบบนี้" หลังจากนั้นก็วางสายไปตอนประมาณ ตี 1.25 น. โดยที่ไม่มีใครรู้เลยว่าเธอได้ตัดสินใจฆ่าตัวตายโดยการเดินไปปิดประตูหน้าต่างที่มีอยู่ทั้งหมด แล้วเปิดแก๊สทิ้งเอาไว้ ตามด้วยกินยานอนหลับแล้วดื่มเหล้าเข้าไปครึ่งขวดทำให้เธอสลบและค่อย ๆ สูดดมแก๊สเข้าไปในร่างกาย ซึ่งในเวลาเดียวกันนั้น หลังจากที่เธอวางสาย โจวซื่อหลุง เองก็เกิดรู้สึกกังวลใจและเป็นห่วงเธอมาก กลางดึกคืนนั้นจึงได้ตัดสินใจไปหาเธอที่บ้านพัก เพื่อจะไปปลอบใจเธอ
ตี 2.00 น. ของวันเดียวกัน เมื่อเขาไปถึงหน้าห้องของเธอก็พยายามเคาะประตูเรียกเธออยู่หลายครั้งนานหลายนาที แต่ก็ไม่มีใครตอบหรือเปิดประตูออกมา เขาก็เลยคิดว่าเธอคงหลับไปแล้ว ดังนั้นเขาจึงกลับที่พักไปแล้วค่อยมาใหม่ในตอนเช้า
7.00 น. เช้าตรู่ของวันที่ 14 พฤษภาคม พ.ศ. 2528 โจวซื่อหลุง ได้โทรศัพท์ไปหาเธอเพื่อจะนัดเธอไปทานข้าวเช้าด้วยกัน แต่ทว่ากลับไม่มีใครรับสาย ด้วยความแปลกใจจึงโทรศัพท์ไปสอบถามยัง ร.ป.ภ ผู้ดูแลตึก ว่าเธอได้ออกไปไหนตั้งแต่เช้าเลยหรือเปล่า, ต่อมา ร.ป.ภ ที่รับสายได้แจ้งให้ทราบว่า "ตั้งแต่เมื่อคืนวานนี้ อง เหม่ยหลิงไม่ได้ออกจากห้องไปไหนเลย แต่บริเวณอาคารที่เธอพักมีกลิ่นแก๊สโชยคลุ้งไปทั่วอาคาร แต่ไม่รู้ว่ากลิ่นแก๊สรั่วมาจากห้องไหน ซึ่งตอนนี้ได้ทำการติดต่อไปยังบริษัทแก๊สให้มาตรวจสอบแล้ว" เมื่อ โจวซื่อหลุงได้ยินดังนั้นเขาเกิดสังหรณ์ใจว่าอาจเกิดเหตุการณ์ร้ายขึ้นกับเธอจึงรีบแต่งตัวและขับรถไปยังที่พักของเธอโดยทันที.
8.00 น. ของวันเดียวกันโจวซื่อหลุง ได้ขับรถมาถึงที่พักของเธอ พอดีกับที่เจ้าหน้าที่บริษัทแก๊สเพิ่งมาถึงแล้วเช่นกัน เมื่อพวกเขาทั้งหมดแน่ใจแล้วว่าแก๊สได้รั่วออกมาจากห้องพักของดาราสาว โจวซื่อหลุง ซึ่งรู้ลู่ทางห้องพักของเธอเป็นอย่างดี ได้ปีนไปทางด้านข้างของห้องพักและงัดหน้าต่างด้านข้างออกเพื่อเข้าไปในห้องพักของเธอ พอเข้าไปได้ เขาได้กลิ่นแก๊สรุนแรงโชยไปทั่วห้อง สังเกตเห็นขวดเหล้า (บรั่นดี) ที่เปิดดื่มแล้วครึ่งขวดกับแก้วบรั่นดีตกอยู่บนพื้นห้องนั่งเล่น และบริเวณห่างกันไม่มากนักพบร่างของเธอสวมชุดนอนสีชมพูนอนโคม่าหมดสติอยู่บนพื้นห้องนั่งเล่นใกล้กับประตูห้อง เมื่อเขาเห็นดังนั้นสิ่งแรกที่ทำได้คือ โทรหาตำรวจ แล้วจึง นำร่างของเธอที่ไม่ได้สตินำส่งโรงพยาบาล "แบ๊บติส (Baptist)" ซึ่งอยู่แถวเกาลูนใกล้บริเวณที่พักอย่างเร่งด่วน แต่ทุกอย่างช้าไปเธอได้สิ้นใจระหว่างทางนำส่งโรงพยาบาลเมื่อเวลาประมาณ 08.45 น.
8.50 น. ถึงโรงพยาบาล แพทย์พยายามช่วยเหลือชีวิตของเธอแต่ไม่สำเร็จ
9.00 น. ทางโรงพยาบาล แจ้งว่า ไม่สามารถช่วยชีวิตของ อง เหม่ยหลิง เอาไว้ได้ เพราะ เธอได้เสียชีวิตไปก่อนที่จะเดินทางมาถึงโรงพยาบาล สันนิษฐานเบื้องต้นว่า เธอไม่ได้เสียชีวิตเพราะยานอนหลับโดยตรง แต่สาเหตุหลักที่ทำให้เธอต้องเสียชีวิตนั้น เกิดจากพิษแก๊สที่เธอนอนสูดดมเข้าไปในร่างกายจนเกินขนาด แต่จะมีการผ่าชันสูตรศพเพื่อหาสาเหตุที่แท้จริงในวันถัดไป ร่างของเธอได้ถูกห่อหุ้มด้วยผ้าขาวและส่งไปที่ห้องดับจิตทันที
ประมาณ 09.00 น. เศษ ในขณะที่ทัง เจิ้นเยี่ยยังนอนอยู่เขาได้ยินเสียงข้อความที่ทางบริษัท ทีวีบี ส่งเข้ามาทางเพจเจอร์ อย่างมากมาย จึงลุกขึ้นมาเปิดอ่านดู เมื่อทราบข่าวร้าย เขาจึงรีบรุดไปยัง โรงพยาบาล "แบ๊บติส (Baptist)" โดยทันที
10.00 น. ข่าวการเสียชีวิตของเธอถูกรายงานออกไป สร้างความตกใจให้แก่ผู้คนทั่วทั้งเกาะฮ่องกงเป็นอย่างมาก โดยเฉพาะกับบรรดาแฟนคลับของเธอที่มีอยู่กันอย่างมากมาย หลายคนเมื่อรู้ข่าวร้ายถึงกับซึมเศร้า และมีบางคนถึงกับร้องไห้ออกมาอย่างไม่อาย ข่าวการเสียชีวิตของเธอเป็นที่ต้องสงสัยของตำรวจเป็นอย่างมากและหน่วยงานรัฐบาลก็ได้ให้ความสำคัญกับเรื่องนี้เป็นพิเศษ ถึงขนาดสั่งให้ทางโรงพยาบาลห่อหุ้มศพของเธอด้วยฟอยล์ถึง 5 ชั้นคลุมร่างกายและปิดผนึกด้วยขี้ผึ้งอีกที เพื่อป้องกันการถูกเปิดออกโดยไม่ได้รับอนุญาต และรอการชันสูตรศพต่อไปเพื่อหาสาเหตุที่แท้จริง
ประมาณ10.00 น. เศษ เมื่อ ทังเจิ้นเยี่ยไปถึงที่โรงพยาบาล "แบ๊บติส (Baptist)" มีทั้งนักข่าวและตำรวจได้มาถึงก่อนแล้ว ทัง เจิ้นเยี่ยปฏิเสธที่จะตอบคำถามนักข่าวทุกกรณี และเขาได้เข้าไปในโรงพยาบาลเพื่อขออนุญาตดูศพผู้ตาย แต่ทางเจ้าหน้าที่ของโรงพยาบาลกลับปฏิเสธ เพราะถือว่าเขาเป็นแค่คนรู้จักไม่ใช่ญาติที่แท้จริง ต่อมาเขาจึงนั่งรถของตำรวจกลับไปยังห้องพักที่เกิดเหตุ
เวลา 11.15 น. ทัง เจิ้นเยี่ยนั่งซึมเหม่อลอยในที่เกิดเหตุ โดยมีเพื่อนคอยปลอบใจอยู่ข้าง ๆ
14.00 น. มีการรายงานข่าวว่า ตำรวจสรุปเหตุการณ์ทั้งหมดว่า องเหม่ยหลิงฆ่าตัวตาย สาเหตุมาจาก รักเป็นพิษ ตามรายงาน "จากคำให้การของ โจวซื่อหลุง เกี่ยวกับเหตุการณ์ 24 ชั่วโมงสุดท้ายในชีวิตของเธอ และจากหลักฐานการพบข้อความที่เธอได้เขียนทิ้งไว้บนหน้าปฏิทินในห้องนั่งเล่นว่า "ที่รัก ฉันรักคุณ" Darling I Love You ทำให้ ทัง เจิ้ยเยี่ย ตกเป็นผู้ต้องสงสัยว่าเป็นสาเหตุในการฆ่าตัวตายของเธอโดยทันที"
วันถัดมา 15 พฤษภาคม พ.ศ. 2528 ข่าวการเสียชีวิตของเธอ ถูกรายงานข่าวออกไปทั่วทวีปเอเชีย ทั้งในจีน ไต้หวัน สิงคโปร์ มาเลเซีย อินโดนีเซีย เวียดนาม และไทย สร้างความโศกเศร้าเสียใจให้กับบรรดาแฟนคลับของเธอที่มีอยู่ในประเทศเหล่านี้เป็นอย่างมาก
ข่าวลือเกี่ยวกับการเสียชีวิต.
หลังจากการเสียชีวิตของเธอได้ไม่นาน ก็ได้เกิดกระแส ข่าวลือ ต่าง ๆ ออกมาพูดถึงกันอย่างมากมายเกี่ยวกับสาเหตุการเสียชีวิตของเธอ ประเด็นหลักคือ อง เหม่ยหลิง เองไม่ได้เขียนจดหมายลาตายทิ้งไว้แต่อย่างใด จึงทำให้การเสียชีวิตของเธอเป็นที่สงสัยของผู้คนจำนวนมาก และได้กลายเป็นปริศนามาจนถึงทุกวันนี้ เพราะหลายคนตั้งข้อสงสัยว่า เธอเสียชีวิตเพราะสาเหตุใดกันแน่ เพราะเธอเป็นดาราสาวที่มีอนาคตที่สดใสมาก และชื่อเสียงก็อยู่ในช่วงที่โด่งดังสุดขีด อีกทั้ง เธอเองก็มีนิสัยที่ร่าเริง สนุกสนานและมองโลกในแง่ดีเป็นอย่างมาก เลยทำให้มีแฟนละครของเธอจำนวนหนึ่งไม่เชือว่าเธอจะฆ่าตัวตายเพียงแค่ปัญหาความรักเพียงเรื่องเดียว และมีหลายต่อหลายคนคิดว่าเธอไม่ได้ฆ่าตัวตายด้วยซ้ำ จึงกลายเป็นคำถามที่ไม่มีคำตอบ และคาใจแฟนละครจำนวนมากของเธอมาจนถึงปัจจุบัน มีทั้งนักวิเคราะห์ ผู้คนและสื่อ ที่ต่างให้ความเห็นในการเสียชีวิตที่แตกต่างกันออกไป.
พิธีศพของ อง เหม่ยหลิง ถูกจัดขึ้นอย่างยิ่งใหญ่เทียบเท่าพิธีศพของอดีตราชินีจอเงินชื่อดัง ยุค ชอร์บราเดอร์ หลินไต้ มีประชาชนในฮ่องกงกว่า 100,000 คน(อ้างอิงจาก ) ไปร่วมไว้อาลัยต่อการจากไปของเธอมากเป็นประวัติศาสตร์ รวมถึงดาราดังอย่าง 5 พยัคฆ์ทีวีบี เช่น หวงเย่อหัว, เหมียวเฉียวเหว่ย, เหลียงเฉาเหว่ย, หลิวเต๋อหัว และ ทังเจิ้นเยี่ย พวกเขาได้แบกโลงศพของเธอเพื่อนำไปฌาปนกิจ และยังมีดาราดังคนอื่น ๆ อีกมากมายมาร่วมงานศพของเธอ อาทิเช่น จาง ม่านอวี้, หลิว เจียหลิง, เฉินหลง, อลัน ทัม, เหมย เยี่ยนฟาง, เจ้าหย่าจือ, เจิ้ง อวี้หลิง, หวงเจ้าสือ, เยิ่น ต๊ะหัว, ชิเหม่ยเจิน เป็นต้น อีกทั้งยังมีดาราสาวดาวรุ่งที่เพิ่งเริ่มจะมีชื่อเสียง เช่น เจิ้ง หัวเชียน และ กง ฉือเอิน ฯลฯ ต่างมาร่วมอาลัยต่อการจากไปในพิธีศพของเธออีกด้วย ร่างของเธอฝังไว้ที่ เมืองเคมบริดจ์ ณ. สุสาน New Market Cemetry ลอนดอน ในประเทศอังกฤษ. (YouTube, Fan Video, 2007).
"มังกรหยก ภาค1 (1983)" เวอร์ชันงานสร้างในปีพ.ศ. 2526 ได้ถูกสื่อจากทั่วเอเชียยกให้เป็นผลงานระดับสุดคลาสสิก และยังคงเป็นเวอร์ชันที่ประสบความสำเร็จอย่างสูงสุดทั่วทั่งเอเชีย โดยเฉพาะอย่างยิ่งด้วยเรตติ้งสูงถึง 99% จากยอดคนดูทั้งหมดในฮ่องกง และมีเรตติ้งโดยเฉลี่ยสูงมากเช่นกัน คือ 65 จุดเปิด และเมื่อนำไปออกฉายในจีนแผ่นดินใหญ่ทำเรตติ้งได้สูงถึง 90% กลายเป็นสิบอันดับแรกของละครที่มีเรตติ้งสูงสุดในจีนเป็นประวัติการณ์ ทุกวันนี้ยังคงเป็นหนึ่งในสิบละครที่มีการรีรันมากที่สุดในจีน อีกด้วย
อีกทั้งเรตติ้งทั่วเอเชียสูงมากทำให้กลายเป็นหนึ่งในสิบละครทีวีบีที่มีเรตติ้งสูงที่สุดในโลก (該劇是TVB全球收視率最高的十部劇集之一) โดยมียอดดูสดผ่านทางทีวี(ครั้งแรก)มากถึง 356 ล้านคน
ต้นยุค 2000 สื่อทั้งในมาเลเซียและสิงคโปร์ได้คัดเลือกละครทีวีจีนคลาสสิก 100 เรื่องในศตวรรษที่ 20 และละครมังกรหยกชุดนี้ได้รับเลือกให้เป็นหนึ่งในสิบอันดับแรก
ซึ่งความสำเร็จอันยิ่งใหญ่ของละครชุด มังกรหยก ภาค 1 (1983) นั้นมีละครไม่กี่เรื่องที่พอจะเทียบเคียงได้ เช่น ซีรีส์ละครอันโด่งดังเรื่อง เจ้าพ่อเซี่ยงไฮ้ ที่สร้างขึ้นในปี พ.ศ. 2523 และละครสากลสุดฮิตเรื่อง คู่แค้นสายโลหิต ที่สร้างขึ้นในปีพ.ศ. 2532, มังกรหยกเวอร์ชันนี้กลายเป็นหนึ่งในสิบละครทีวีบีที่มีเรทติ้งยอดผู้ชมสูงสุดทั้งในเกาะฮ่องกงและทั่วโลกตลอดกาล มาจนถึงทุกวันนี้ก็ยังไม่มีมังกรหยกเวอร์ชันไหนเลยที่มียอดเรตติ้งสูงเท่ากับเวอร์ชันนี้ โดยเฉพาะการแสดงบทอึ้งย้ง ที่นำแสดงโดย องเหม่ยหลิง นั้น ได้ถูกยกย่องชื่นชมจากรุ่นสู่รุ่น นานหลายทศวรรษเป็นอย่างมาก และเป็นเวอร์ชันที่มีแฟนๆ ยังคงประทับใจกับบทบาทอึ้งย้งของเธออยู่มากมายจนถึงปัจจุบัน ทั้งในจีนแผ่นดินใหญ่,ฮ่องกง และไต้หวัน จน องเหม่ยหลิง ได้รับคำยกย่องจากบรรดาสื่อและผู้คนมากมายว่า เป็นอึ้งย้งที่ประสบความสำเร็จมากที่สุดเท่าที่มีการสร้าง มังกรหยกกภาค 1 มาและปัจจุบันนี้ก็ยังคงไม่มีดาราสาวคนไหนที่สวมบทบาทเป็นอึ้งย้งแล้วประสบความสำเร็จเท่าเธอ
1.กิมย้ง ผู้ประพันธ์เรื่อง มังกรหยก เคยให้สัมภาษณ์กับสื่อในช่วงปีพ.ศ. 2526 (1983) หลังอวสานของละครเรื่อง มังกรหยก ชุดนี้ว่า ตัวเขาก็ชื่นชอบ องเหม่ยหลิง และยอมรับว่า เธอเป็นอึ้งย้งที่ประสบความสำเร็จมาก จนเข้าไปอยู่ในใจของผู้ชมจำนวนมากได้ ด้วยการแสดงที่แปลกแตกต่างจาก หมีเซียะ ด้วยบุคลิกของ องเหม่ยหลิง เองที่ดูสดใสน่ารัก ซุกซนและมีแววตาที่แสดงถึงความฉลาดเป็นอย่างมาก จึงเป็นที่ประทับใจของคนดู
2.เซียวเซิง ผู้กำกับและผู้อำนวยการสร้างละครโทรทัศน์ดัง ๆ หลายเรื่อง เช่น มังกรหยก ภาค2 เวอร์ชัน หลิวเต๋อหัว-เฉินอวี้เหลียน และ มังกรหยก ภาค1 เวอร์ชัน ไป่เปียว-หมีเซียะ ได้กล่าวชื่นชม องเหม่ยหลิง ว่า องเหม่ยหลิง คือตัวเลือกที่ดีที่สุดในบรรดาผู้เข้าร่วมสมัครรับบทอึ้งย้ง 3,000 คน
เพราะมีแต่เธอคนเดียวเท่านั้นที่สามารถทาบรัศมี หมีเซียะ และในสายตาของเขาและผู้คนส่วนใหญ่เห็นพ้องตรงกันว่า องเหม่ยหลิง สวมบทบาท อึ้งย้ง ดีกว่าหมีเซียะ
3.หมีเซียะ กล่าวชม องเหม่ยหลิงว่า เธอได้มีโอกาสดูมังกรหยกที่องเหม่ยหลิง แสดง บอกได้เลยว่า องเหม่ยหลิง สามารถถ่ายทอดความเป็น อึ้งย้ง ออกมาได้อย่างฉลาดหลักแหลม มาก เธอเล่นเป็นอึ้งย้ง ที่ฉลาด สุด ๆ (อ้างอิงจาก)
4.เจิงเจียง ผู้รับบท อึ้งเอี๊ยะซือ กล่าวว่า แม้เวลาจะผ่านไปปีแล้วปีเล่า พวกเราก็มี อึ้งย้ง จากหลายคน หลายเวอร์ชัน แต่เขาอยากจะบอกว่า อง เหม่ยหลิง เธอคือ อึ้งย้ง ตัวจริง อ้างอิงจาก
5. ฉินหวง ผู้รับบท เฒ่าทารก จิวแป๊ะทง ในภาคก๊วยเจ๋งถึงสองครั้งคือมังกรหยก 1976 และ มังกรหยก 1983 เขากล่าวกับสื่อเมื่อปีพ.ศ. 2563 (2020) ว่า ตัวเขาร่วมงานกับนักแสดงนำหญิง มามากมาย แต่ องเหม่ยหลิง คือ นักแสดงหญิงที่เขาอยากร่วมงานด้วยมากที่สุด เธอสวยมากและมีนิสัยดี
6. หลิวตัน ดาราอาวุโสผู้รับเป็นกับบท อั้งฉิกกง ของภาคก๊วยเจ๋งถึงสองครั้ง ใน มังหยกภาค1 (1983) และ มังกรหยก ภาค1 (1994) เขาให้สัมภาษณ์กับสื่อหลายต่อหลายครั้งว่า นักแสดงหญิงที่เขาร่วมงานด้วยแล้วประทับใจที่สุดในชีวิต คือ องเหม่ยหลิง
7.เจ้าเหว่ย แห่ง องค์หญิงกำมะลอ กล่าวว่าการแสดงของเธอในละคร เรื่อง องค์หญิงกำมะลอ นั้นได้รับอิทธิพล มาจาก ความน่ารักซุกซน ในบท อึ้งย้ง ที่แสดงด้วย อง เหม่ยหลิง ซึ่งในวัยเด็กเธอได้มีโอกาสชมละครเรื่องมังกรหยกชุดนี้ และเธอก็ชื่นชอบ อง เหม่ยหลิง เป็นอย่างมาก และ อง เหม่ยหลิง ก็เป็นหนึ่งในไอดอล ของเธอ
มรดก(สิ่งสืบเนื่อง).
องเหม่ยหลิง ทิ้งตำนานคลาสสิก กับตัวละคร อึ้งย้ง ใน มังกรหยกภาค 1 (1983) เอาไว้เป็นตำนาน จนยากที่นักแสดงคนอื่นในบทเดียวกันจะลบความสำเร็จของเธอ จนมีแฟนคลับ(บางคน)ของ อึ้งยัง คนอื่น ที่ไม่ชอบเธออย่างมาก จะคอยตามต่อว่าเธอตามที่ต่าง ๆ ทั้งใน Youtube และสื่ออื่น ๆ ที่มีคลิปเกี่ยวกับตัวเธอหรือละครของเธอ หรือแม้แต่ในบางบทความ,บางโพส ก็จะมีคนเหล่านี้ตามต่อว่าเธอด้วยคอมเมนต์ที่รุนแรง ซึ่งเป็นการไม่ให้เกียรติผู้วายชนม์ แต่อย่างไรก็ตามคนเหล่านั้นก็ไม่สามารถเปลี่ยนแปลงความสำเร็จที่แท้จริงของเธอ
นอกจากบทบาท "อึ้งย้งคลาสสิค" ที่เป็นตำนานแล้ว น้อยคนจะรู้ว่า ภายหลังจากที่ "องเหม่ยหลิง" เสียชีวิต ช่างแต่งหน้าประจำตัวเธอ คือ "เจิ้งหมิงหมิง" ซึ่งเป็นช่างแต่งหน้าที่มีชื่อเสียงมากในเกาะฮ่องกง ได้ร่วมกับคุณ "เฉียวหง" ก่อตั้ง "สมาคมศิลปินคริสเตียนฮ่องกง" (Hong Kong Artistes Christian Fellowship) ขึ้นมาในปีที่ องเหม่ยหลิง เสียชีวิตทันทีเพื่อเป็นการอุทิศให้เธอ โดยมีจุดประสงค์เพื่อหนุนใจเหล่านักแสดงคริสเตียนที่เป็นสมาชิกและป้องกันไม่ให้ศิลปินในสมาคม ฆ่าตัวตาย ขึ้นมาอีก
สมาคมนี้มีเหล่าดาราที่มีชื่อเสียงหลายคนพร้อมใจกันเข้าร่วม เช่น หลีเหม่ยเสียน, เหลียงเสี่ยวปิง, หลอฮุ่ยเจียน(เสียชีวิตแล้ว), หลิวเหม่ยเจียน, เติ้งชุ่ยเหวิน, ไช่เส้าเฟิน, เฉินซิ่วเหวิน, เว่ยชิวหัว, เฉินสงหลิง, หลีซือฉี, หันหม่าลี่, หลิวเหวินหลง , เวินเจ้าหลุน เป็นต้น อีกทั้งยังมีสาขาใน ไต้หวัน และ อเมริกา อีกด้วย
ล่าสุดเพื่อเป็นการเฉลิมฉลองงานครบรอบ 55 ปีของทีวึบี (TVB) ที่ได้จัดขึ้นในวันที่ 19 พฤศจิกายน พ.ศ. 2565 (2022) ก่อนหน้านั้นทางทีวีบี ได้ทำการเปิดตัวกิจกรรมให้ผู้ชมโหวตละครดังในอดีตในหัวข้อ "ละครที่ฉันเลือก,ละครที่ฉันอยากดู" ("I Choose, I Want to Watch") และ ละครที่น่าจดจำมากที่สุด (Unforgettable...)
ผลชนะคือ ละครเรื่อง "เทพอาจารย์จอมอิทธิฤทธิ์ (The Fearless Duo 1984)" ที่เธอแสดงคู่กับเหมียวเฉียวเหว่ย ได้ชนะผลโหวตเป็นอันดับหนึ่งด้วยคะแนนโหวต 29.8% จากคะแนนโหวตทั้งหมดของผู้ชม ทำให้ละครเรื่องนี้จะมีการรีรันซ้ำครั้งที่ 10 และกลายเป็นละครที่มีการรีรันซ้ำบ่อยที่สุดในฮ่องกง แสดงให้เห็นว่า องเหม่ยหลิง ยังคงเป็นดารายอดนิยมในใจผู้ชมชาวฮ่องกง ตั้งแต่ในอดีตมาจนถึงปัจจุบัน
ในอดีตละครเรื่อง เทพอาจารย์จอมอิทธิฤทธิ์ ฮิตถล่มทลายอย่างมากในฮ่องกงนอกจากจะเป็นละครที่มีเรตติ้งเฉลี่ยสูงสุดแห่งปีแล้วยังกลายเป็นละครเรื่องที่ 2 ขององเหม่ยหลิงที่รับบทนางเอก ที่สามารถทำเรตติ้งเฉลี่ยเกิน 60 จุดเปิดต่อจาก มังกรหยก ภาค1 (1983) ที่เธอรับบท อึ้งย้ง ซึ่งแสดงให้เห็นถึงความโด่งดังของ องเหม่ยหลิง ในช่วงเวลานั้น
ก่อนหน้านี้ ละครเรื่อง เทพอาจารย์จอมอิทธิฤทธิ์ มีการออกอากาศและรีรันซ้ำรวม 10 ครั้ง (ครั้งแรก+รีรัน9ครั้ง ยังไม่รวมรีรันครั้งล่าสุด) ทำให้มีผู้คนหลายรุ่นในฮ่องกงได้มีโอกาสดูและการแสดงเรื่องนี้ของ องเหม๋ยหลิง ได้สร้างความประทับใจให้แก่ผู้ชมหลายรุ่นหลายช่วงอายุ, ชาวเน็ตในฮ่องกงต่างชี้ว่าฉากที่ องเหม่ยหลิงแต่งตัวเป็นตุ๊กตากระดาษและใช้แหขนาดใหญ่ไล่จับ(ผีเสื้อ)วิญญาณของพระเอก (เหมียวเฉียวเหว่ย) ที่สิงอยู่กับผีเสื้อ เรียกกลับคืนร่าง เป็นฉากละครที่คลาสสิกที่สุด และชาวเน็ตส่วนหนึ่งยกย่องว่า: "แม้ว่าละครเรื่องนี้จะมีการรีรันซ้ำกลับมาดูหลายรอบแล้ว แต่ก็ยังอยากดู เพราะมันคือละครขั้นเทพท่ามกลางละครขั้นเทพทั้งหลาย!
โดยทั่วไปละครเรื่องอื่น ๆ ที่มีการรีรันซ้ำบ่อย คนดูจะเบื่อ แต่กับละครเรื่องนี้ผู้ชมชาวฮ่องกงกลับยังคงอยากดูในทุกรอบที่มีการนำกลับมาออกอากาศอยู่เสมอ
รางวัลและการจัดอันดับ.
อง เหม่ยหลิง ได้รับ การจัดอันดับจากบรรดาเว็บไซต์และนิตยสารเอเชียต่าง ๆ มากมายทั่วเอเชีย โดยเฉพาะสถานีโทรทัศน์ต่าง ๆ ของประเทศจีน ต่างจัดทำรายการรำลึกถึงเธอขึ้นอย่างยิ่งใหญ่
1. โจว เหวินฟะ
2. หวัง หมิงฉวน
3. เจิ้ง เส้าชิว
4. หวง เย่อหัว
5. เจิ้ง อวี้หลิง
6. หลิว สงเหยิน
7. เหลียง เฉาเหว่ย
8. อง เหม่ยหลิง
9. หมี เซียะ
10.เวิน เจ้าหลุน
พงศ์พันธ์ ยอดเมืองเจริญ
นายพงศ์พันธ์ ยอดเมืองเจริญ ผู้สมัครสมาชิกสภาผู้แทนราษฎร เขตเลือกตั้งที่ 30 กรุงเทพมหานคร สังกัดพรรคเพื่อไทย ในการเลือกตั้งทั่วไปวันอาทิตย์ที่ 24 มีนาคม พ.ศ. 2562 เคยเป็นอดีตรักษาการเลขาธิการพรรคและนายทะเบียนพรรคเพื่อธรรม อดีตโฆษกกระทรวงศึกษาธิการ โฆษกกระทรวงพาณิชย์ และอดีตผู้ช่วยเลขานุการรัฐมนตรีว่ากระทรวงอุตสาหกรรม ปัจจุบันดำรงตำแหน่งที่ปรึกษารัฐมนตรีว่าการกระทรวงเทคโนโลยีสารสนเทศและการสื่อสาร ประธานศิษย์เก่านักเรียนสวนกุหลาบ รุ่น 113 และกรรมการบริหารสมาคมศิษย์เก่าสวนกุหลาบวิทยาลัยในพระบรมราชูปถัมภ์
พงศ์พันธ์ ยอดเมืองเจริญ เกิดเมื่อวันที่ 25 พฤษภาคม พ.ศ. 2520 ชื่อเล่น "ก้อง" เป็นบุตรชายคนโตของ นายศิริพล ยอดเมืองเจริญ อดีตปลัดกระทรวงพาณิชย์ สมาชิกสภานิติบัญญัติแห่งชาติ และนางสุขสรร ยอดเมืองเจริญ มีน้อง3คน คือ สรรศิริ พงศ์สรร และพงศ์พล ตามลำดับ
จบการศึกษาจาก โรงเรียนอัสสัมชัญธนบุรี โรงเรียนสวนกุหลาบวิทยาลัย และปริญญาตรี วิศวกรรมศาสตรบัณฑิต จากจุฬาลงกรณ์มหาวิทยาลัย และวุฒิบริหารธุรกิจมหาบัณฑิต จาก University of Dallas และวุฒิปริญญาบัตรชั้นสูง หลักสูตรกฎหมายมหาชนและการบริหารงานภาครัฐ(ปรม)จากสถาบันพระปกเกล้า
พงศ์พันธ์ ยอดเมืองเจริญ เริ่มทำงานที่บริษัท ซีพี อินเตอร์เทรด ในตำแหน่งผู้จัดการแผนกส่งออกตลาดแอฟริกามีความเชี่ยญชาญในเรื่องข้าวและการตลาด ต่อมาได้เข้าทำงานที่ตลาดสินค้าเกษตรล่วงหน้าในตำแหน่งผู้เชี่ยวชาญ หลังจากนั้นได้ลาออกมาประกอบธุรกิจส่วนตัว ในปัจจุบันเป็นคอลัมนิสต์และผู้ดำเนินรายการวิทยุเพื่อสนับสนุนผู้ประกอบการไทย
ในเดือนกรกฎาคม 2554 ได้ลงสมัครสมาชิกสภาผู้แทนราษฏรแบบแบ่งเขต สังกัดพรรคเพื่อไทย ในพื้นที่เลือกตั้งที่ 33 (เขตบางพลัด/บางกอกน้อย) แต่ไม่ได้รับเลือกตั้ง ในเดือนตุลาคม พ.ศ. 2554 เขาได้รับแต่งตั้งเป็นนายทะเบียนพรรคเพื่อธรรม กระทั่งในเดือนธันวาคม พ.ศ. 2556 ได้ลาออกมาสมัครเป็นสมาชิกพรรคเพื่อไทย
พงศ์พันธ์ ยอดเมืองเจริญ เคยได้รับแต่งตั้งเป็นผู้ช่วยเลขานุการรัฐมนตรีว่าการกระทรวงอุตสาหกรรม ประจำรัฐมนตรีช่วยว่าการกระทรวงอุตสาหกรรม (ฐานิส เทียนทอง) เมื่อเดือนพฤษภาคม พ.ศ. 2556 จนกระทั่งพ้นจากตำแหน่งเมื่อมีการปรับคณะรัฐมนตรีในเดือนมิถุนายนของปีเดียวกัน
ประวัติการลงสมัครรับเลือกตั้ง ส.ส..
การเลือกตั้งทั่วไป วันที่ 24 มีนาคม พ.ศ. 2562 ลงสมัครรับเลือกตั้ง ในเขตเลือกตั้งที่ 30 กรุงเทพมหานคร สังกัดพรรคเพื่อไทย
การเลือกตั้งทั่วไป วันที่ 2 กุมภาพันธ์ พ.ศ. 2557 ลงสมัครรับเลือกตั้ง ในเขตเลือกตั้งที่ 33 กรุงเทพมหานคร สังกัดพรรคเพื่อไทย - การเลือกตั้งเป็นโมฆะ เพราะไม่สามารถจัดการเลือกตั้งให้แล้วเสร็จภายในหนึ่งวัน
การเลือกตั้งทั่วไป วันที่ 3 กรกฎาคม พ.ศ. 2554 ลงสมัครรับเลือกตั้ง ในเขตการเลือกตั้งที่ 33 กรุงเทพมหานคร สังกัดพรรคเพื่อไทย - ไม่ได้รับการเลือกตั้ง
จ้าว หย่าจือ
จ้าว หย่าจือ ( กวางตุ้ง:Ziu3 Ngaa2 Zi1; อังกฤษ:Angie Chiu) เธอมีชื่อเรียกเป็นภาษาอังกฤษว่า แองจี้ ชิว เป็นนักแสดงหญิงชาวฮ่องกง ที่อดีตเคยโด่งดังมากและได้รับความนิยมทั่วเอเชีย ในช่วงยุค 70s-80s ในยุคสมัยนั้นเธอขึ้นชื่อว่าเป็นนักแสดงหญิงที่มีใบหน้าที่สวยงามโดดเด่นมาก จนได้รับการยกย่องว่าเป็นหนึ่งในนักแสดงสาวที่มีใบหน้าสวยงามมากที่สุดคนหนึ่งของสถานีโทรทัศน์ทีวีบี ส่วนผลงานละครที่เธอรับบทแสดงนำ ก็ล้วนแล้วแต่ได้รับความนิยมอย่างสูง จนขึ้นมาเป็น 1 ใน 4 ดรุณีหยกรุ่นแรกและรุ่นสองแห่งยุคทศวรรษที่ 70 ของทางช่องสถานีโทรทัศน์ทีวีบี
จ้าวหย่าจือ เกิดที่เกาลูน ในฮ่องกง เธอจบการศึกษาระดับชั้นมัธยมปลายจากโรงเรียนมัธยม "เทียนจู่ฉงเต๋อ" ก่อนเข้าวงการบันเทิงเธอมีอาชีพเป็นแอร์โฮสเตส มาก่อน หลังจากนั้นได้เข้าสู่วงการบันเทิงจากการผลักดันส่งเสริมของคุณแม่ให้เข้าร่วมประกวดนางงามฮ่องกง ในปีพ.ศ. 2516 (ค.ศ. 1973) ด้วยใบหน้าที่สวยงามอ่อนหวานโด่ดเด่นของเธอและหุ่นที่สูงตามมาตรฐานนางงาม อีกทั้งยังมีคุณสมบัติด้านอื่น ๆ ที่เพียบพร้อม จึงทำให้เธอเป็นตัวเก็งว่าจะสามารถคว้ามงกุฎชนะเลิศบนเวทีการประกวดนางงามฮ่องกงของปีนั้น และเธอก็มีคะแนนนำนางงามคนอื่น ๆ ในรอบชุดว่ายน้ำ แต่แล้วเธอก็มาพลาดในรอบตอบคำถาม จึงทำให้เธอได้ตำแหน่งรองอันดับสามมาแทน ต่อมาก็ได้เป็นนักแสดงในสังกัดสถานีโทรทัศน์ทีวีบี โดยแรกเริ่มได้เป็นพิธีกรในรายการเกมส์โชว์รายการหนึ่ง หลังจากนั้นอีก 2 ปีเธอจึงเริ่มงานแสดงโดยประเดิมผลงานละครชิ้นแรก ที่ทำให้เธอเริ่มเป็นที่รู้จักในฐานะนักแสดง คือเรื่อง คลื่นชะตาชีวิต (Move On 1975) ซึ่งเป็นละครในปีพ.ศ. 2518 หลังจากนั้นก็มีผลงานตามมาอีกมากมาย จนถึงผลงานที่ทำให้เธอแจ้งเกิดและเริ่มโด่งดังขึ้นมาในระดับเอเชีย จากการสวมบทบาทเป็น จิวจี้เยี้ยก ในเรื่อง ดาบมังกรหยก เวอร์ชันปีพ.ศ. 2521 (Heaven Sword and Dragon Sabre 1978) ที่เธอได้ร่วมแสดงกับดาราดังของทางค่ายทั้ง 2 คนคือ เจิ้งเส้าชิว และ วังหมิงฉวน
จ้าวหย่าจือ ถือได้ว่าเป็นนักแสดงสาวที่โชคดีมากคนหนึ่งเพราะทางค่ายทีวีบีมักจะให้เธอแสดงประกบกับพระเอกชื่อดังระดับแนวหน้าของทางช่องในยุคนั้น อย่าง โจวเหวินฟะ, หลิวสงเหยิน และเจิ้งเส้าชิว อยู่เสมอ จนทั้งสามคนกลายเป็นพระเอกคู่บุญของเธอทางจอแก้ว ผลงานละครอันโด่งดังกับทั้งสามพระเอก เช่น ฤทธิ์ดาบวงพระจันทร์ (God of Sabre 1979) ประกบกับหลิวสงเหยิน, ชอลิ้วเฮียง (Chor Lau-heung 1979) ประกบกับ เจิ้งเส้าชิว และผลงานยอดนิยมสูงสุดตลอดกาล อย่างเจ้าพ่อเซี่ยงไฮ้ (The Bund 1980) ประกบกับ โจวเหวินฟะ ซึ่งทั้งสามผลงานยอดนิยมดังกล่าว ทำให้เธอมีชื่อเสียงโด่งดังในระดับเอเชียเป็นอย่างมากและกลายเป็นนักแสดงหญิงแถวหน้าคนหนึ่งในวงการจอแก้ว นอกจากนี้เธอยังมีผลงานละครดังเรื่องอื่น ๆ ที่สร้างชื่อเสียงให้กับเธอตามมาอีกหลายเรื่อง เช่น จิ้งจอกภูเขาหิมะ (The Flying Fox of Snowy Mountain 1985), ขุนศึกตระกูลหยาง (The Yang's Saga 1985) และ กำเนิดเจ้าแม่กวนอิม (Reincarnated Princess 1985) ซึ่งละครเหล่านี้ต่างเป็นผลงานระดับมาสเตอร์พีซของเธอกับทางค่ายทีวีบี โดยเฉพาะบท "เจ้าแม่กวนอิม" ที่เธอสวมบทบาทนี้ออกมาได้อย่างสง่างามและมีเมตตามาก ทำให้คนดูละครในตอนนั้นต่างพากันชื่นชมการแสดงของเธอในเรื่องนี้เป็นอย่างมาก ต่อมาในปีพ.ศ. 2529 ในขณะที่เธอยังคงมีชื่อเสียงอยู่นั้น เธอกลับตัดสินใจหันหลังให้กับวงการบันเทิงเพื่อไปเป็นแม่บ้านเต็มตัว จึงเป็นเหตุให้ชื่อเสียงของเธอห่างหายไปจากความนิยม